**Belügyminisztérium**

a Kormányzati igazgatásról szóló 2018. évi CXXV. törvény 83. § (1) bekezdése alapján

pályázatot hirdet a

**Belügyminisztérium   
Szabályozási Főosztály  
  
ügyintézői**

álláshely betöltésére.

**A kormányzati szolgálati jogviszony időtartama:**

Határozatlan idejű kormányzati szolgálati jogviszony

**Foglalkoztatás jellege:**

Teljes munkaidő (hivatali munkarendben)

**A munkavégzés helye:**

1051 Budapest, József Attila u. 2-4.

**Ellátandó feladatok:**

1. Jogszabály-előkészítési feladatok az alábbi területeken:

*a)* katasztrófavédelem,

*b)* e-közigazgatás,

*c)* helyi önkormányzatok,

*d)* közfoglalkoztatás,

*e)* vízgazdálkodás.

2. Más tárca által előkészített jogszabály-tervezetek véleményezése.

3. Egyéb: jogi vélemények előkészítése, jogszabályértelmezési feladatok.

**Jogállás, illetmény és juttatások:**

A jogállásra, az illetmény megállapítására és a juttatásokra a Kormányzati igazgatásról szóló 2018. évi CXXV. törvény rendelkezései az irányadók.

**Pályázati feltételek:**

* magyar állampolgárság,
* cselekvőképesség,
* büntetlen előélet,
* jogi egyetemi végzettség,
* felhasználói szintű MS Office (irodai alkalmazások),
* vagyonnyilatkozat tételi eljárás lefolytatása,
* megbízható, precíz munkavégzés.

**A pályázat elbírálásánál előnyt jelent:**

* központi közigazgatási területen szerzett szakmai tapasztalat,
* kodifikációs területen szerzett gyakorlat,
* jogi szakvizsga.

**A pályázat részeként benyújtandó iratok, igazolások:**

* részletes fényképes szakmai önéletrajz (telefon és e-mail elérhetőség megjelölésével),
* motivációs levél,
* nyilatkozat arról, hogy a pályázati anyagban szereplő adatokat az eljárásban részt vevők megismerhetik.

**Az álláshely betölthetőségének időpontja:** Az álláshely a pályázatok elbírálását követően azonnal betölthető.

**A pályázat benyújtásának határideje:** 2019. június 20.

A pályázati kiírással kapcsolatosan további információt dr. Fülöpcsei Zsolt nyújt a 06-1-441-1035-ös telefonszámon.

**A pályázatok benyújtásának módja:**

Elektronikus úton Budai Orsolya részére az [orsolya.budai@bm.gov.hu](mailto:orsolya.budai@bm.gov.hu) e-mail címen keresztül.

**A pályázati eljárás, a pályázat elbírálásának módja, rendje:**

Az előszűrés az önéletrajzok és motivációs levelek alapján történik. A pályázat nyerteséről a BM szabályozási és koordinációs helyettes államtitkárának javaslata alapján a BM közigazgatási államtitkára dönt. A nyertes pályázó legkésőbb az álláshely betöltésekor köteles a három hónapnál nem régebbi erkölcsi bizonyítványt eredetben vagy az igazolást az erkölcsi bizonyítvány igényléséről benyújtani.

**A pályázat elbírálásának határideje:** 2019. június 30.

A munkáltatóval kapcsolatban további információt a [www.kormany.hu/hu/belugyminiszterium](http://www.kormany.hu/hu/belugyminiszterium) honlapon szerezhet.